Hr. formand, ærede kolleger, da Europa-Parlamentet i de sidste 40 år som et af hovedemnerne har helliget sig oprettelsen af et fælles indre marked, står vi nu over for en ny stor opgave med at skabe et område med frihed, sikkerhed og retfærdighed. En opgave, som vi imidlertid kun kan løse med held, hvis alle organer i Den Europæiske Union med indbyrdes respekt og under hensyntagen til de respektive kompetencer arbejder sammen om at nå dette ambitiøse mål.